Diari Oficial de la Generalitat Valenciana


Sumari del DOGV 9465, del 08-11-2022 (2022/10906)

ACORD de 4 de novembre de 2022, del Consell, pel qual es renova una vocalia del Consell d'Administració de l'Autoritat Portuària de València.
---------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/10486


Data del document
:   04-11-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Descriptors 

:   * Conselleria de Política Territorial, Obres Públiques i Mobilitat

ACORD de 4 de novembre de 2022, del Consell, pel qual es renova una vocalia del Consell d'Administració de l'Autoritat Portuària de València. [2022/10744]  
D'acord amb l'article 30.1 del Text Refós de la Llei de Ports de l'Estat i de la Marina Mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels Consells d'Administració de les Autoritats Portuàries d'Alacant, Castelló i València, aquests consells han d'estar formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del citat text refós disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el consell d'administració, entre els quals, en el seu apartat e cita les Cambres de Comerç, Indústria i Navegació, les organitzacions empresarials i sindicals i els sectors econòmics rellevants en l'àmbit portuari, que, segons disposa el Decret 167/2010, tindran una representació cadascú d'un vocal, amb una duració dels nomenaments de quatre anys, sent renovables.  
La Secretària General de la Federació de Serveis a la Ciutadania del sindicat Comissions Obreres del País Valencià, en la seua condició de sindicat més rellevant en l'àmbit sectorial a considerar, segons acredita mitjançant document informatiu sobre les dades de resultats d'eleccions de representants de treballadors que obren en l'Oficina Pública de Depòsit d'Estatuts i Registre d'Actes d'Eleccions Sindicals de la Direcció Territorial d'Economia Sostenible, Sectors Productius, Comerç i Treball, emés pel Cap del Servei Territorial de Treball, Economia Social i Emprenedoria de València, i annex que aporta, ha sol·licitat a través del Registre Telemàtic de la Generalitat, la renovació com a vocal del Consell d'Administració de l'Autoritat Portuària de València de Pedro Suárez Benavente en representació de les organitzacions sindicals.  
  
La persona proposada va ser renovada en el mateix càrrec per Acord del Consell de 19 d'octubre de 2018, amb efectes de 27 d'octubre d'aquest any, i per tant, expirat pel transcurs de quatre anys des del seu nomenament.  
En l'àmbit de la Comunitat Valenciana la competència per a la separació i designació dels vocals correspon al Consell, per raó de l'article 17.b de la Llei 5/1983, de 30 de desembre, del Consell.  
  
En conseqüència, a proposta de la consellera de Política Territorial, Obres Públiques i Mobilitat, el Consell en la reunió del dia 4 de novembre de 2022,  
  
  
ACORDA  
  
Primer  
La renovació com a vocal del Consell d'Administració de l'Autoritat Portuària de València, en representació de les organitzacions sindicals, de Pedro Suárez Benavente.  
  
Segon  
El present acord, que es publicarà en el Diari Oficial de la Generalitat Valenciana, tindrà efectes des del dia 27 d'octubre de 2022.  
  
València, 4 de novembre de 2022  
  
La consellera secretària  
AITANA MAS MAS